# Kreftforeningens Kreftforeningens Stafett for livet – idéliste mediesaker

# Kreftforeningens Stafett for livet kommer til kommunen din.

Den ordinære nyhetssaken helt i starten er kanskje den viktigste. For det betyr jo veldig mye for hvilken tilknytning lokalavisen får til arrangementet. Her et innsalg som endte med diger sak. Så enkelt kan det gjøres helt innledningsvis:

*Heisann!*

*Jeg ønsker å tipse deg om et stort arrangement som skal skje på Askøy i nær fremtid:*

***Askøy får verdens største non-profit løp!***

*Nå kommer altså Kreftforeningens Kreftforeningens Stafett for livet, eller Relay for life, også til Bergen, nærmere bestemt til Askøy. Dette er svære greier. Det er verdens største non-profit-løp med 3,6 millioner deltakere i over 5.000 byer i 29 land.*

*Flott om du ringer meg når d passer, så kan jeg fortelle mer. Vil gjerne at navn på avis skal være en del av dette spennende som skal skje *

*Mvh navn + telefonnr*

# 2. /Navn/ blir leder for Kreftforeningens Stafett for livet

En opplagt sak er når stafett-lederen er på plass. En hard nyhetssak med et kjent navn i lokalmiljøet er ofte bankers:

*Midtun skal lede Kreftforeningens Stafett for livet på Haugalandet*

*Karmøy-mannen John Roger Midtun (50) skal lede arbeidet med verdens største frivillige arrangement.*

*Kreftforeningens Stafett for livet kommer nemlig til Karmøy i høst. Dette skal avvikles på idrettsanlegget på Torvastad 1.september fra klokken 12.00 til klokken 12.00 2. september. Denne uken kom en viktig brikke på plass. Han heter John Roger Midtun, kommer fra Karmøy og blir stafettleder for rundt 50 frivillige. 50-åringen kommer til å få en nøkkelrolle under arrangementet og skal de neste dagene, ukene og månedene lede rundt 50 frivillige på veien.*

*Sitat og litt om historien/bakgrunnen til stafettlederen som gjør at han/hun har engasjert seg. Et eksempel under:*

* *Jo mer jeg tenker på dette fantastiske arrangementet, jo gladere blir jeg i dette. Essensen i arrangementet er tårer, sorg og glede. Det er det vi skal formidle, og det er det deltakerne skal få oppleve, sier Midtun.*

*En av tre får kreft i løpet av livet. Resten av oss er som regel pårørende flere ganger. Midtun har mistet familie, venner og kollegaer i kreft. Og for sju år siden ble Midtun selv del av statistikken da han fikk tarmkreft. I dag er han heldigvis friskmeldt.*

* *Jeg kunne ikke si nei til å være med å løfte engasjementet for kreftsaken i lokalsamfunnet, sier Midtun, som håper å mobilisere hele Haugalandet før og under Kreftforeningens Stafett for livet på Karmøy.*

*Midtun har vært gift med Grethe Christin i 30 år til høsten og har tre voksne barn. Midtun jobber til daglig som anleggssjef i Franzefoss Gjenvinning og har lang erfaring fra frivillig arbeid i Røde Kors. I februar går han av etter å ha vært leder i Karmøy Røde Kors i tre år.*

* *Nå starter jobben med Kreftforeningens Stafett for livet. En ting er å skaffe nok frivillige og få de praktiske tingene på plass. Men det viktigste er at folk forstår budskapet, hensikten – og at de begynner å melde seg på, sier Midtun.*

*Arrangementet har på verdensbasis 3,6 millioner deltakere i rundt 5000 byer og 29 forskjellige land. Kreftforeningens Stafett for livet er et 24-timers arrangement hvor lokalsamfunn går sammen for å vise sin støtte til dem som er eller har vært berørt av kreft. Stafetten symboliserer at en kreftsykdom aldri tar pause, men er til stede hele døgnet og at det alltid bør være noen på banen for den som er syk. Dette skjer gjennom en stafett med lag av ulik størrelse, der deltakerne ikke går eller løper mot hverandre, men med hverandre.*

*I år arrangeres Kreftforeningens Stafett for 10 steder i Norge, deriblant Karmøy.*

*Legg gjerne ved et foto.*

*Kontaktpersoner:*
*Navn + telefonnr*

*Les mer om Kreftforeningens Stafett for livet her:* [*https://kreftforeningen.no/stafettforlivet/om-stafett-for-livet/*](https://kreftforeningen.no/stafettforlivet/om-stafett-for-livet/)

*Les mer om hvordan du melder deg på her: lenke til stafetten*

*Følg Kreftforeningens Stafett for livet på Karmøy her:* [*https://www.facebook.com/stafettforlivetkarmoy/*](https://www.facebook.com/stafettforlivetkarmoy/)

# 3. Det første påmeldte laget

 «Det første laget som meldte seg på» er en finfin sak for avisen, leserne – og for arrangementet.

Her er et eksempel på et innsalg stafettlederen gjorde til Haugesunds Avis – som ble førsteside-oppslag:

*Emnefelt: Tips: Fagforbundet Karmøy første lag til Kreftforeningens Stafett for livet*

*Hei!*

*Kreftforeningens Stafett for livet på Karmøy oppe og går. Dato er satt, arena er valgt, jeg har blitt leder og de frivillige er på plass. Nå har også de aller første lagene meldt seg på.*

*Aller først var Fagforbundet Karmøy. De har altså meldt på et lag som skal delta på det ett døgn lange arrangementet.*

*Bakgrunnen for at Fagforbundet engasjerer seg er at kreft angår alle, enten det er medlemmer i styret, andre tillitsvalgte og medlemmene (ifølge initiativtaker og leder Mette Ask).*

*Ask har selv opplevd at kreft har rammet familien. Fagforbundet kommer til å være synlig til stede på Kreftforeningens Stafett for livet, både med lag, egne t-skjorter og eget telt.*

*Mette Ask har tlf 97 40 99 92 og kan på kort varsel tromme sammen en del av de som skal delta på Kreftforeningens Stafett for livet.*

*Det er noen dager siden jeg ble valgt som leder av Kreftforeningens Stafett for livet på Karmøy. Det er allerede tydelig at dette engasjerer. Jeg blir nemlig kontaktet av kjente og ukjente, både på telefon, mail og Facebook.*

*Jeg kan gjerne fortelle om responsen hittil og veien videre. Tlf: xxx*

*Her kan du lese mer om Kreftforeningens Stafett for livet:* [*https://kreftforeningen.no/stafettforlivet/om-stafett-for-livet/*](https://kreftforeningen.no/stafettforlivet/om-stafett-for-livet/)

*Hører fra deg.*

*Mvh xxxx, leder, Kreftforeningens Stafett for livet på xxx, xxx*

*(etter hvert går det an å tipse om andre milepæl-saker som «10, 20, 30, 40, 50 påmeldte lag etc»)*

# 4. Leserinnlegg – «Derfor kommer Kreftforeningens Stafett for livet til xxxx».

Eksempel på leserinnlegg som kan sendes til lokalavisen. Store muligheter for å få på dette. Enten det signeres stafettleder eller distriktssjef i Kreftforeningen. Vil jo oppfordre sterkt til å skrive inn så mange lokale detaljer som mulig. Kan stå innledningsavis – eller når stafetten nærmer seg.

***Derfor kommer Kreftforeningens Stafett for livet til Haugalandet eller* Et døgn for kreftsaken**!

*Kreftforeningen har valgt ut Karmøy som ett av sine steder i Norge for verdens største veldedighetsløp.*

*Navn på distriktsleder i Kreftforeningen*

*En stafett som varer i 24 timer. 3,6 millioner deltakere. 5000 byer. 29 forskjellige land. Ja, det er litt vanskelig å se det for seg, og det høres først nokså heseblesende ut.*

*Men det er det ikke. Kreftforeningens Stafett for livet er nemlig ikke et løp, og ikke en stafett slik du kjenner den fra OL på TV eller fra gymtimene på barneskolen. I Kreftforeningens Stafett for livet løper eller går vi ikke mot hverandre, men med hverandre, for å hylle alle som er rammet av kreft. Sammen skal vi gjennom et helt døgn vise vår støtte og minnes de vi har mistet. Men mest av alt feirer vi livet – her og nå! Symbolikken bak er enkel, men brutal: Kreftsykdom tar ikke pause. Den hviler aldri, men som er til stede hele dagen, hele natten, hele døgnet. Den er der i 24 timer og derfor må det alltid være noe på banen for de som er rammet.*

***Det skjer på Torvastad***

*Veien mot 1.september vil handle om dugnadsånd, fellesskap og et glødende engasjement for noe som er større enn oss selv. Det er på idrettsplassen til Torvastad idrettslag - fra 1. september klokken 12.00 til 2. september klokken 12.00 - at de fine planene skal bli konkrete. Det er der folk skal danne ulike lag fra ulike fellesskap hvor minst en person til enhver tid skal være på banen. De fleste lagene får satt opp egne telt. Det vil være musikk og underholdning fra scenen og ulike familievennlige arrangement. Når mørket senker seg, samles vi til en felles lysseremoni. For å minnes de som er gått bort og for å støtte de som nå står i stormen.*

*Kreftforeningens Stafett for livet har mer til felles med en familiefestival enn en konkurranse. En festival som kan handle om smerte og savn, men også om glede, kjærlighet og om å feire livet.*

*Et felleskap hvor vi kan kjenne på at sorgen og savnet bæres av mange, og at man ikke er alene. At det finnes håp og at vi er mange som står sammen og holder hverandre oppe.* S*tafett for livet er et nettverk, det knytter mennesker sammen. Uansett hvem du er eller hvor gammel du er.*

***Fra bekjente til kjente***

*Det er disse verdiene som gjør at Kreftforeningen ville ha Kreftforeningens Stafett for livet til Norge. Arrangementet skal være et slikt sted - hvor man møtes, snakker, går eller løper - sammen med andre som har erfart kreft. Enten som pårørende, rammet, etterlatt eller venn.*

*I 2017 ble den aller første norske utgaven av Kreftforeningens Stafett for livet arrangert på Randaberg. Siden da har vi fått stafetter i hele Norge. Alle steder mobiliserte lokalsamfunnet og samholdet ble styrket på mange måter. Folk kjente til hverandre fra før, men nå gikk mange fra å være bekjente til å bli kjente. I forbindelse med Kreftforeningens Stafett for livet traff folk hverandre, de gikk side om side for den samme saken – på tvers av bakgrunn, sektor eller forening.*

***Bli med i flokken***

*I år er arrangeres stafetten xx steder i Norge. Vi vet fra før at engasjementet for kreftsaken er sterkt på Haugalandet.*

***(Her må dere tilpasse så det stemmer med deres sted. Snakk med konktaktpersonen i kreftforeningen for mer informasjon).***

*Det har vi sett under tidligere Krafttak mot kreft og samarbeidet med russen år etter år. Det har vi sett under Rosa sløyfe og samarbeidet med de engasjerte damene i Brystkreftforeningen.  Og det vet vi gjennom samarbeidet med Kreftomsorg Rogaland og den viktige jobben de gjør i området.*

*Kreftforeningen vet at folk trenger arenaer for felles engasjement. Derfor inviterer vi deg med på Kreftforeningens Stafett for livet. Enten som frivillig, som deltaker på et lag eller som tilskuer. Få med deg naboen, onkelen, kollegaen, eller henne du møter på fotballkamp. Meld dere på. Bli med i flokken vår. Mot kreft. For hverandre og for livet.*

*Det blir spennende å se hva vi sammen får til på Karmøy og på Haugalandet. Ingen skal møte kreft alene.*

# 5. Radio-prat med lederen

De fleste lokalradio-sendingene til NRK og de fleste radio-kanalene ellers har lange flater hvor de intervjuer et aktuelt navn med en aktuell sak. Her er jo stafett-lederen og stafetten kjempegodt egnet. Et innsalg kan gjøre som under – det endte med 12 minutter på lokalradio:

*EMNEFELT: Tips til mulig gjest – Kreftforeningens Stafett for livet på Karmøy*

*Hei!*

*Nå er det bare noen dager siden jeg takket ja til lede Kreftforeningens Stafett for livet på Karmøy.*

*Det er allerede tydelig at dette engasjerer. Jeg blir nemlig kontaktet av kjente og ukjente, både på telefon, mail og Facebook.*

*Folk står nærmest i kø for å bidra og være en del av dette. Det er imidlertid ikke helt klart for alle hvordan de kan delta på Kreftforeningens Stafett for livet – og hvordan dette vil arte seg i praksis.*

*Jeg kommer gjerne innom dere for en prat om dette. Både om status hittil og veien videre mot Kreftforeningens Stafett for livet på Karmøy 1.september klokken 12.00.*

*Hører fra dere.*

*Her kan du lese mer om Kreftforeningens Stafett for livet:* [*https://kreftforeningen.no/stafettforlivet/om-stafett-for-livet/*](https://kreftforeningen.no/stafettforlivet/om-stafett-for-livet/)

*Mvh Stafettleder + kontaktinformasjon*

# 6. Presentere frivillig-historier og nyhet om antallet som deltar.

Både før og etter det ønskede antallet frivillige er på plass, går det jo an å vise fram ildsjelene som sørger for at Kreftforeningens Stafett for livet er det det er og blir. Både antallet og en eller flere av de frivillige.

*Eksempel under:*

*Hei!*

*Kreftforeningens Stafett for livet drives fullt og helt av frivillige – og er faktisk det største arrangementet i verden drevet av frivillige.*

*Oppslutningen om arrangementet i xxx har også vært svært bra. Allerede er over xxx i gang med dugnaden og veien mot arrangementet xx.september.*

*Flere av de frivillige bærer på svært sterke historier som også illustrerer engasjementet som finnes for kreftsaken. Tre av disse er:*

*-Mat-ansvarlig xxxx: tre setninger om hvorfor vedkommende er direkte berørt av saken. Krefthistorie, rolle under arrangementet.*

*-Underholdningsansarlig: dfvdfvdfv*

*-PR-sjef: ddfdfv*

*Alle disse er åpne om dette og kan kontaktes for intervju. Enten nå eller gjennom våren og sommeren.*

*For generelle kommentarer kontakt stafettleder (også frivillig) xxx.*

*Mvh xxxx*

# 7.Spørre om gratis annonser

En ide som kan deles fra Randaberg. De kontaktet Nordsjø Media (som driver de fem lokalavisene i Sør-Rogaland) for å høre om muligheten for å få noen gratis annonser for en god sak. Dette endte med jackpot! De ba ham sende over noen forslag i ulike moduler som de bruker som såkalte fyllannonser (gakke-annonser) – altså når det er ledige spalter. En henvendelse til lokalavisens annonseavdeling kan for eksempel formuleres slik:

Hei xxx,

Et kjapt, konkret spørsmål:

 En tredjedel av befolkningen rammes av kreft en gang i løpet av livet, mens resten av oss rammes som pårørende – som regel flere ganger. Kreft er derfor noe som angår oss alle.

Kreftforeningen har valgt å prioritere xxxx kommune/fylke som ett av stedene i xxx hvor vi arrangerer Kreftforeningens Stafett for livet: https://kreftforeningen.no/stafettforlivet/

Gigantarrangementet er gratis for alle og drives fullt og helt av frivillige fra xxx.

Kreftforeningens Stafett for livet støtter opp under Kreftforeningens overordnede ambisjon om at færre skal få kreft, flere skal overleve kreft og best livskvalitet for de som er rammet av kreft.

Vi håper nå at flest mulig av innbyggerne i xxx får høre om Kreftforeningens Stafett for livet – og kommer på arrangementet som faktisk arrangeres i xxx byer i xxx land.

Vi har dessverre ikke budsjett til å kjøpe annonseplass, men ville i hvert fall høre med deg om du kan vurdere å gi oss gratis fyllannonser i avisen.

Vi kan i så fall sende ferdige maler på de aktuelle størrelsene.

Hører fra deg og krysser fingrene.

 Mvh xxx

# 8.En fighterhistorie eller laghistorie

Etter hvert som arrangementet er kjent i lokalmiljøet kunne det kanskje vært en fin sak at en fighter eller et lag forteller sin historie. Hvorfor de er med på stafetten og hva det betyr for dem. eEt tips kan sendes på denne måten.

*Hei!*

*Som du vet er det stor interesse og engasjement rundt Kreftforeningens Stafett for livet. Allerede er det xxx påmeldte lag, og folk tar kontakt daglig for å snakke om arrangementet.*

*Jeg får mange spørsmål om fighterne – som er xxxx. En fighter i Kreftforeningens Stafett for livet er en som har eller har hatt kreft og er stafettens æresgjester. Stafetten er en flott mulighet til å være sammen med familie, venner og andre som er viktige støttespillere for dem. Her kan de feire livet og dele både gode og vanskelig opplevelser med andre. Man kan være med på eget lag selv om man er fighter.*

*Hva skjer under stafetten for fighterene?*

*Fighterne åpner stafetten ved at de går den første runden – fighterrunden. De går først for å gi håp og styrke både til seg selv og alle andre som er rammet av kreft. Etter åpningen og fighterrunden, inviteres du til å delta på et eget program som varer i noen timer. Tempoet bestemmer hver enkelt selv. De kan løpe eller gå, bruke rullestol eller rullator. De blir en del av et givende nettverk, og vil oppleve stor støtte fra lokalsamfunnet og andre fightere.*

*Kanskje er det en sak å beskrive dette – i kombinasjon med å intervjue en av de som allerede har meldt seg?*

*For eksempel xxx. Hans/hennes historie er xxx xxxx*

*Hører fra deg hvis det er interessant.*

*Mvh xx*

**Eksempel to: Presseinvitasjon til stafetthelgen**

*Som dere vet er det Stafett for livet /sted/ til helgen, og det er et spennende program!*

*Vi starter stafetten kl. 12.00 på lørdag, og fighterne går første runde. Deretter går stafetten frem til kl. 12.00 på søndag.*

 *Kl. 13.00 blir det hinderløype i lokal kreftomsorg hvor ordførerkandidater fra KrF og Arbeiderpartiet i Ringsaker, samt Kristian Hovde fra Ringsaker Høyre skal delta. I hinderløypa skal de få et innblikk i utfordringer kreftpasienter kan møte i lokal kreftomsorg.*

*Kl. 16.00 blir det «Stafettens mester» med deltakere fra ulike lag som skal kjempe om tittelen, og kl. 19.00 konsert med Lill Regine Skaug og Henning Ramseth, for å nevne noe. Se fullt program vedlagt.*

*Kl. 23.00 blir det stemningsfull og sterk lysseremoni, med musikk fra Ulf Storbekk. Her tenner vi lys i dekorerte lysposer for å minnes de vi har mistet og vise støtte til de som står i kampen nå,*

 *Under stafetten blir det også muligheter til å snakke med fightere og lagdeltakere, og det blir mange muligheter for fine bilder her.*

 *Team Elias, som har lag til ære for Elias på 5 år som ble erklært kreftfri i år, er blant de som skal være med. De har sagt at de gjerne kan la seg intervjue av dere, dersom dere ønsker det. Ta kontakt med meg, så kan jeg sette dere i kontakt med dem.*

*Mvh xxxx*

9. Ukens lag-spalte

Trolig er det lett å få lagene til å ta et foto av laget med navn på deltakerne. Dette kan være godt stoff for lokalavisen. Hva med å kontakte folk-redaksjonen (de har vel ulike navn på ulike steder, men spaltene for dødsannonser, småstoff, lagbildet etc. Spørre om de vil ha et lag per uke og bli enig om praktisk (deadline, størrelse, etc).

Kan for eksempel skrives på denne måten:

*Hei xx,*

*Det er alltid kjekt å lese om stort og smått på sidene dine!*

*Et forslag: Jeg er stafettleder for Kreftforeningens Stafett for livet, som er et gratis arrangement drevet av frivillige, og i samarbeid med Kreftforeningen:* [*https://kreftforeningen.no/stafettforlivet/*](https://kreftforeningen.no/stafettforlivet/)

*Hver uke får jeg inn nye påmeldte lag. Kanskje er det interessant for avisen om vi sender inn et lagbilde i uken? Jeg kan for eksempel sende et lagbilde hver xxx med bildetekster og som passer på en to- eller trespalter?*

*Hører fra deg hvis det er interessant.*

*Mvh xxx*

# 10. I etterkant av stafetten kan det være lurt å sende en pressemelding som sier noe om resultatet og hvordan det har gått.

Eksempel:

***Kreftforeningens Stafett for livet (stedsnavn) med kjemperesultat***

*Deltakerne i Kreftforeningens Stafett for livet registrerte over 44282 runder på Sveum den siste helga i mai. Det er til sammen 17712,8km og tilsvarer Norge på langs 7,5 ganger.*

*Samtidig som stafettdeltakerne gikk og gikk, eller løp og løp, tikket kronene inn til Kreftforeningen jevnt og trutt.*

*Nå er regnskapet godkjent, de siste tallene viser at* ***512 965 kroner*** *ble samlet inn til Kreftforeningen i forbindelse med stafetten. I tillegg kommer verdien av alle varene og tjenestene som vi fikk gjennom sponsorer.*

*Målet med «Kreftforeningens Stafett for livet» er å rette blikket mot alle dem som kjemper mot kreft, 24 timer i døgnet. Sykdommen tar ikke pause. Det gjorde heller ikke stafetten på Sveum.*

*Foreninger, idrettslag, bedrifter og vennegjenger løp og gikk for ett mål:*

*Solidarisk støtte til dem som kjemper, en tanke til dem som har forlatt oss og ikke minst feiring av selve livet til alle dem som har stått i dette – og som er blitt kreftfrie.*

*Og samtidig med gode tanker og enormt engasjement, ble det samlet inn penger til Kreftforeningen.*

*– Å få inn over en halv million i løpet av en helg er ganske utrolig, sier stafettleder Gunnar Elvsveen.*

*– Vi er selvsagt svært takknemlige om for alle som har støttet stafetten, og spesielt vil vi rette en takk til alle sponsorene. Uten dem hadde det ikke vært mulig å gjennomføre stafetten.*

***Ny stafett i 2019***

*Elvsveen, resten av de frivillige i KreftforeningensnStafett for livet ser tilbake på en fantastisk helg i på Sveum med et utrolig engasjement, varme og støtte. Nå klargjør de seg for stafett i 2019.*

*De fleste som var frivillige under årets stafett, har valgt å bli med videre- inkludert styringsgruppa som består av stafettlederen, nestleder Erland Tolvstad og økonomiansvarlig Jelena Drec.*

­*Sett inn egnet sitat, for eksempel: - Vi er glade for at så mange blir med for å arrangere neste års stafett. Det gir oss helt klart noen fordeler. Samtidig har vi plass til flere, så de som ønsker å være med er hjertlig velkommen, sier Elvsveen.*

*– Vi startet helt på null foran årets stafett og det var svært få som visste hva stafett for livet er, inkludert oss selv. Nå har både vi som frivillige og lokalbefolkningen i Ringsaker blitt kjent med «Stafett for livet». Det gjør det noe som gjør det litt enklere foran neste års arrangement.*

***xxx lysposer***

*Penger til saken kom det også inn fra salget av de mange lysposene som var dekorert – og som sto vakkert plassert i et hjerte – under lysseremonien.*

*Mange hadde kjøpt poser og skrevet en personlig hilsen til en som kjemper, en som har vunnet kampen, eller en de savner.*

*Og da seremonien var over – ble lysposene stående en stund – for å lyse opp traseen til løperne om natta.*

*– Det ble et utrolig døgn og vi er strålende fornøyde i etterkant. Mange var med og løp, og veldig mange kom til Sveum for å få med seg underholdning og for å støtte deltakerne. Vi er veldig glade for at Ringsakers befolkning likte arrangementet, sier Elvsveen.*

***Rørende åpning***

*Han ser også med glede tilbake på den fine stafettstarten der xx fightere, folk som har kreft eller som har hatt kreft, gikk den første runden samlet.*

*– Vi har fått så mange positive tilbakemeldinger fra fighterne som var med. De følte seg både stolte, rørte og inkluderte på en måte de sjelden opplever, sier han.*

*Neste år håper vi at enda flere fightere blir med.*
*- Målet er å få med 100 fightere i 2019. Det er lov å melde seg på allerede nå, oppfordrer Elvsveen.*

**Sitater fra Distriktssjef i Kreftforeningen:**

(Ta en avsjekk med kontaktperson på disse)

- *Kreftforeningen er utrolig stolte og ydmyke over både deltakere, fightere og ikke minst de xxx  frivillige for innsatsen som ble lagt både før, under og etter Kreftforeningens Stafett for livet.*

– *Stafetten er det fineste jeg har vært med på, siden jeg ble ansatt i Kreftforeningen for 9 år siden. Omsorgen, varmen, inkluderingen og engasjementet som ble vist på Sveum blant 1600 deltagere og våre frivillige, var rørende å kjenne på. Vi er dypt takknemlige for alle som støtter opp om kreftsaken og gleder oss til stafett i 2019, s*ier hun.

Stafett for livet Ringsaker 2019 arrangeres 25-26. mai 2019 på Sveum.

**Kontaktpersoner:**

Stafettleder /navn/

Distriktsleder /navn/

**Fakta om Kreftforeningens Stafett for livet:**

* I 24 timer deltar lag bestående av familier, venner, skoler, foreninger, arbeidsplasser og andre i en stafett. Bak hvert lag er det en historie – et menneske som laget vil støtte eller minnes.
* I Kreftforeningens Stafett for livet går lokalsamfunn sammen for å vise sin støtte til dem som er eller har vært berørt av kreft.
* Fightere- de som har eller har hatt kreft- er stafettens æresgjester og inviteres til eget program under stafetten.
* Stafetten symboliserer at en kreftsykdom aldri tar pause, men er til stede hele døgnet og at det alltid bør være noen på banen for den som er syk.
* Arrangementet er en stafett med lag av ulik størrelse, der deltakerne ikke går eller løper mot hverandre, men med hverandre.
* I 2019 blir Kreftforeningens Stafett for livet arrangert på ti steder i Norge.
* Dette er den norske utgaven av det amerikanske Relay For Life, som ble startet av legen Gordy Klatt i 1985. Det er i dag verdens største non-profit-arrangement med 3,6 millioner deltakere i 5 000 byer i 29 land, med over 700 000 nåværende og tidligere kreftpasienter.
* Her kan du lese mer om arrangementet: https://kreftforeningen.no/stafettforlivet/